Din totalul de 475.534 de turişti care s-au cazat în anul 2023 în județul Mureș, un număr de 179.536 (37,8%) au poposit în structurile turistice din municipiul Târgu Mureş, a anunțat, recent, conducerea Direcției Județene de Statistică Mureș.
"Sovata a fost gazda unui număr de 127.415 de turişti (26,8%), urmat de municipiul Sighişoara cu 97.473 de turişti (20,5%). Din numărul de 59.658 de turişti nerezidenţi în România, un număr de 26.800 (44,9%) au avut ca preferinţă municipiul Sighişoara, urmate apoi de municipiul Târgu Mureş cu 18.010 de turişti, reprezentând 30,2% şi de Sovata cu 10.626 de turiști (17,8%)", se menționează într-un comunicat de presă.
(Redacția / Foto: https://depositphotos.com/home.html )